ᱡᱤᱨᱤᱵᱟᱢ

ᱡᱤᱨᱤᱵᱟᱢ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱢᱟᱱᱤᱯᱩᱨ ᱯᱚᱱᱚᱛ ᱨᱮᱱᱟᱜ ᱡᱤᱨᱤᱵᱟᱢ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱱᱚᱜᱚᱨ ᱵᱟᱹᱭᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱢᱟᱱᱤᱯᱩᱨ ᱨᱮᱱᱟᱜ ᱟᱹᱰᱤ ᱞᱚᱜᱚᱱ ᱵᱟᱲᱦᱟᱜ ᱥᱚᱦᱚᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ 

ᱱᱚᱣᱟ ᱥᱚᱦᱚᱨ ᱫᱚ ᱟᱥᱟᱢ ᱨᱮᱱᱟᱜ ᱠᱚᱪᱷᱟᱨ ᱦᱚᱱᱚᱛ ᱥᱟᱞᱟᱜ ᱵᱷᱤᱲᱟᱹᱣ ᱟᱠᱟᱱ ᱯᱚᱱᱚᱛ ᱨᱮᱱᱟᱜ ᱟᱹᱰᱤ ᱯᱟᱪᱮ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱱᱤᱭᱟᱹ ᱫᱚ ᱢᱟᱱᱤᱯᱩᱨ ᱨᱮᱱᱟᱜ ᱯᱟᱪᱮ ᱫᱩᱣᱟᱹᱨ ᱦᱚᱸᱠᱚ ᱢᱮᱛᱟᱜᱼᱟ ᱾

ᱱᱟᱜᱟᱢ
ᱡᱤᱨᱤᱵᱟᱢ ᱨᱮᱱᱟᱜ ᱚᱞ ᱢᱮ ᱱᱟᱜᱟᱢ ᱫᱚ ᱵᱨᱤᱴᱤᱥ ᱠᱚᱞᱚᱱᱤᱭᱟᱞ ᱡᱩᱜᱽ ᱚᱠᱛᱚ ᱮᱦᱚᱵ ᱞᱮᱱ ᱾ ᱑᱙ ᱟᱱᱟᱜ ᱥᱚᱛᱟᱵᱽᱫᱤ ᱨᱮᱱᱟᱜ ᱮᱛᱚᱦᱚᱵ ᱨᱮ, ᱟᱹᱰᱤ ᱜᱟᱱ ᱟᱹᱫᱤᱵᱟᱹᱥᱤ ᱟᱨ ᱫᱷᱚᱨᱢᱤᱠ ᱜᱩᱴ ᱠᱚᱫᱚ ᱡᱤᱨᱤ ᱜᱟᱰᱟ ᱨᱮᱱᱟᱜ ᱫᱷᱟᱨᱮ ᱴᱚᱴᱷᱟ ᱨᱮ ᱜᱤᱨᱟᱵᱟᱥ ᱮᱱᱟ ᱠᱚ ᱾ ᱚᱱᱟ ᱡᱩᱜᱽ ᱚᱠᱛᱚ ᱫᱚ, ᱡᱩᱨᱤ ᱜᱟᱰᱟ ᱫᱚ ᱢᱤᱫ ᱧᱩᱛᱩᱢᱟᱱ ᱵᱮᱯᱟᱨ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱨᱮ ᱑᱘᱙᱑ ᱥᱟᱞ ᱠᱷᱚᱱ ᱑᱙᱔᱑ ᱥᱟᱞ ᱫᱷᱟᱹᱵᱤᱡ ᱫᱚ ᱢᱚᱦᱟᱨᱟᱡᱟ ᱢᱤᱰᱤᱝᱜᱩ ᱪᱩᱨᱟᱪᱟᱸᱫᱟᱜ ᱥᱟᱥᱚᱱ ᱛᱟᱦᱮᱸ ᱠᱟᱱᱟ; ᱱᱚᱣᱟ ᱟᱡᱟᱜ ᱩᱛᱱᱟᱹᱣ ᱚᱠᱛᱚ ᱫᱚ ᱦᱩᱰᱤᱧ ᱜᱮ ᱛᱟᱦᱮᱸ ᱠᱟᱱᱟ ᱾ ᱑᱙᱐᱗ ᱥᱟᱞ ᱨᱮ, ᱴᱚᱴᱷᱟ ᱥᱟᱥᱚᱱ ᱨᱮᱫᱚ ᱢᱚᱦᱟᱨᱟᱡᱟ ᱜᱚᱲᱚ ᱥᱚᱦᱚᱫ ᱞᱟᱹᱜᱤᱫ ᱛᱮ ᱢᱟᱱᱤᱯᱩᱨ ᱯᱚᱱᱚᱛ ᱫᱚᱨᱵᱟᱨ ᱨᱮᱱᱟᱜ ᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾ ᱪᱩᱨᱟᱪᱟᱸᱫᱤᱡ ᱵᱮᱴᱟ, ᱢᱚᱦᱟᱨᱟᱡᱟ ᱵᱚᱫᱷᱪᱚᱸᱫᱽᱨᱚ ᱥᱤᱝ ᱫᱚ ᱑᱙᱔᱑ ᱥᱟᱞ ᱨᱮᱱᱟᱜ ᱑᱙᱕᱕ ᱥᱟᱞ ᱫᱷᱟᱹᱵᱤᱡ ᱱᱚᱣᱟ ᱴᱚᱴᱷᱟ ᱨᱮ ᱥᱟᱥᱚᱱ ᱠᱮᱫᱟ ᱾

ᱚᱛᱱᱚᱜ
ᱡᱤᱨᱤᱵᱟᱢ  ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱮᱞ
᱒᱐᱐᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱤᱨᱤᱵᱟᱢ ᱨᱤᱱ ᱦᱚᱲ ᱮᱞ ᱫᱚ ᱖,᱔᱒᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱦᱚᱲ ᱮᱞ ᱫᱚ ᱔᱙ ᱥᱟᱭᱠᱚᱲᱟ ᱟᱨ ᱛᱤᱨᱞᱟᱹ ᱫᱚ ᱕᱑ ᱥᱟᱭᱠᱚᱲᱟ ᱢᱮᱱᱟᱜ ᱠᱚᱣᱟ ᱾ ᱡᱤᱨᱤᱵᱟᱢ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱗᱓ ᱥᱟᱭᱠᱚᱲᱟ ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱕᱙.᱕ ᱥᱟᱭᱠᱚᱲᱟ ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱡᱤᱨᱤᱵᱟᱢ ᱨᱮ, ᱦᱚᱲ ᱮᱞ ᱨᱮᱱᱟᱜ ᱑᱓ ᱥᱟᱭᱠᱚᱲᱟ ᱫᱚ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾

ᱨᱟᱡᱽ ᱟᱹᱨᱤ
ᱡᱤᱨᱤᱵᱟᱢ ᱫᱚ ᱵᱟᱦᱨᱮ ᱢᱟᱱᱤᱯᱩᱨ (ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ) ᱨᱮᱱᱟᱜ ᱴᱷᱟᱶ ᱠᱟᱱᱟ  ᱾

ᱠᱟᱹᱣᱰᱤ ᱟᱹᱨᱤ
ᱡᱤᱨᱤᱵᱟᱢ ᱥᱚᱦᱚᱨ ᱫᱚ ᱥᱟᱵᱽᱰᱤᱵᱤᱡᱚᱱ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱢᱤᱫᱴᱟᱹᱝ ᱩᱛᱱᱟᱹᱣ ᱛᱟᱞᱢᱟ ᱦᱚᱸ ᱠᱟᱱᱟ, ᱱᱚᱣᱟ ᱫᱚ ᱱᱤᱭᱟᱹ ᱴᱚᱴᱷᱟ ᱨᱮ ᱟᱨ ᱚᱱᱟ ᱥᱩᱨ ᱥᱩᱯᱩᱨ ᱢᱮᱰᱤᱠᱟᱞ, ᱥᱮᱪᱮᱫ ᱟᱨ ᱵᱟᱹᱱᱤᱡ ᱵᱮᱯᱟᱨ ᱥᱩᱵᱤᱫᱷᱟ ᱧᱟᱢ ᱮᱫᱟ ᱾

ᱥᱟᱜᱟᱲᱚᱢ
ᱡᱤᱨᱤᱵᱟᱢ ᱨᱮᱞᱣᱮ ᱥᱴᱮᱥᱚᱱ ᱫᱚ ᱢᱟᱱᱤᱯᱩᱨ ᱨᱮᱱᱟᱜ ᱯᱩᱭᱞᱩ ᱨᱮᱞᱣᱮ ᱥᱴᱮᱥᱚᱱ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱥᱴᱮᱥᱚᱱ ᱫᱚ ᱥᱤᱞᱪᱚᱨ ᱨᱮ ᱡᱚᱯᱚᱲᱟᱣ ᱧᱟᱢ ᱮᱫᱟ ᱾ ᱡᱤᱨᱤᱵᱟᱢ ᱫᱚ ᱑᱑᱑ ᱠᱤᱞᱚᱢᱤᱴᱚᱨ ᱡᱤᱨᱤᱵᱟᱢᱼᱛᱩᱯᱩᱞᱼᱤᱢᱯᱷᱟᱞ ᱨᱮᱞᱣᱮ ᱞᱟᱭᱤᱱ ᱫᱚ ᱤᱢᱯᱷᱟᱞ ᱠᱷᱚᱱ ᱡᱚᱲᱟᱣᱜᱼᱟ ᱾ ᱞᱟᱭᱤᱱ ᱪᱟᱹᱞᱩ ᱠᱟᱛᱮ ᱛᱟᱭᱚᱢ ᱫᱚ ᱨᱟᱡᱽᱫᱷᱟᱱᱤ ᱮᱠᱥᱯᱨᱮᱥ, ᱥᱩᱯᱚᱨᱯᱷᱟᱥᱴ ᱞᱮᱠᱟᱱᱟᱜ ᱞᱟᱹᱠᱛᱤᱭᱟᱱ ᱴᱨᱮᱱ ᱱᱚᱝᱠᱟ ᱛᱮ ᱪᱟᱞᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱡᱤᱨᱤᱵᱟᱢ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱡᱤᱨᱤᱵᱟᱢ ᱦᱚᱱᱚᱛ